text: El nou tram cobert de la riera acull des d'avui i fins diumenge la Fira del Solstici d'Estiu | Ràdio Arenys 91.2FM
  El nou tram cobert de la riera acull des d'avui i fins diumenge la Fira del Solstici d'Estiu
  La fira del solstici deixarà la riera i es farà a la nova part coberta (foto: Xavi Salbanyà)
  Arenys de Munt celebra diumenge la …
  El govern municipal exigeix a Junts per …
  Les casetes de petards d'Arenys de Mar intensifiquen les …
  Aquesta activitat, que comptarà amb al voltant de 100 parades, oferirà també tallers i espectacles.
  A Arenys de Mar se celebra l'entrada de l'estiu amb aquesta fira tan arrelada a la nostra vila. En aquesta ocasió, la gran novetat és el canvi d'escenari: les parades deixen les voreres de la Riera i es traslladen a la nova zona coberta de la Riera. Un dels organitzadors d'aquesta fira, Xavi Salbanyà destaca que aquest canvi s'ha produït, ja que amb les terrasses dels diferents locals, hi ha poc espai per situar-hi les parades.
  Salbanyà ha destacat que els productes que es podran trobar en aquesta fira són els habituals, des de bijuteria fins a alimentació, i aniran acompanyats de tallers d'artesania i amb les actuacions de l'orquestrina Sinerenca de l'Escola de Música d'Arenys el dissabte, i de la Cultural de Granollers diumenge, així com un espectacle infantil amb l'arenyenc Toni Vives. Salbanyà en aquest sentit ha apuntat que sempre s'intenta que siguin arenyencs els que fan aquestes actuacions.
  Des de l'organització se senten esperançats amb aquest canvi, i ha apuntat que la calor en principi no serà un gran problema perquè els arbres creen ombra i les parades no es veuran afectades pel sol. La 35a edició d'aquesta fira del Solstici començarà avui a la tarda i s'allargarà fins diumenge al vespre.
  Com a tradició pel diumenge i coincidint amb la Fira del Solstici, l'Esbart Maragall ha preparat, també, la tradicional Roda d'Esbarts el diumenge a partir de les 7 de la tarda a la Riera, davant del Calisay.